text: Skole fejrer 450 år
  08 september 2017 kl. 15.28
  Det er ikke mange gymnasier og skoler i Danmark, der kan fejre 450 år på bagen, men det kan man i Haderslev. 
  Fredag mødtes Haderslev Katedralskoles gamle og nye elever for at fejre 450 års jubilæum, hvor de markerede den usædvanlige dag med mursten, sang og gymnastikopvisning.
  Helene Julius, 1. g, Haderslev Katedralskole : "Jeg tænker, at det er en meget traditionsrig skole, samtidig med, at den er i udvikling."
  Ved kirken i Haderslev mødte Katedralskolens 1.g domprovsten og borgmesteren, som kunne overrække to sten fra den gamle latinskole. 
  De to sten fra den gamle skole skal binde en sløjfe fra, hvor skolen lå og til nu på Christiansfeldsvej. 
  Helene Julius fra 1. g var med til at hente stenene. 
  - Jeg tænker, at det er en meget traditionsrig skole, samtidig med, at den er i udvikling.
  Esther Højen, årgang 1970, Haderslev Katedralskole : "Det er jo fantastisk, vi stadigvæk kan ses og næsten genkende hinanden."
  For 450 år siden var gymnasiet kun for de rige og kloge, bondesønnerne måtte blive på marken. I dag kaldes gymnasierne for almene. 
  - De mennesker, der går heroppe, er meget forskellige. Det er noget, jeg vægter højt, mener Helene Julius. 
  Ved siden af skolen mødtes 2000 gamle og nye elever i Haderslev Idrætscenter. 
  - Det er jo fantastisk, vi stadigvæk kan ses og næsten genkende hinanden, fortæller Esther Højen der er årgang 1970.
  